שירי לב-ארי

שירי לב-ארי (נולדה ב-2 ביולי 1974) היא עיתונאית, מגישת רדיו, עורכת ומבקרת ספרות ישראלית.

ביוגרפיה 
לב-ארי נולדה בתל אביב וגדלה בראשון לציון.

שירתה בצה"ל בעיתון "במחנה" ככתבת ועורכת.

לאחר שחרורה מצה"ל עבדה בעיתון מעריב ולאחר מכן במקומון "העיר".

בשנת 1999 החלה לעבוד בעיתון "הארץ". לב-ארי הייתה כתבת הספרות של העיתון, סיקרה את הנעשה בעולם הספרות בישראל ומחוצה לה, ראיינה סופרים ומשוררים בעלי שם ותיעדה את תעשיית ההוצאה לאור בישראל ובעולם.

בסוף שנת 2008 החליטה לעזוב את העיתון על רקע שינויים שחלו בעיתון.

משנת 2009 כתבה לב-ארי בנושאי ספרות לכלי תקשורת שונים, ביניהם עיתון גלובס ו-ynet.

ב 2012 החלה לעבוד בקול ישראל כעורכת ומגישה תוכניות ספרות ותרבות, ברשת א' וברשת ב', בין השאר הגישה את התוכניות "המוסף לספרות", "מילים שמנסות לגעת" ו"בסימן קריאה".

ביוני 2015 החלה להגיש תוכנית תרבות בשם: "שישי בשש" ברשת ב' יחד עם ענת שרון בלייס. התכנית שודרה עד אמצע שנת 2017, כללה 96 פרקים ועסקה במתרחש בעולם התרבות. במהלך התכנית הוצגו למאזינים נקודות מחשבה על העשייה התרבותית בארץ ובעולם. בתוכנית התארחו סופרים, מוזיקאים, אנשי קולנוע ותיאטרון, חוקרים מן האקדמיה ואמנים משאר תחומי היצירה והרוח.

מאז פתיחת תאגיד השידור "כאן" במאי 2017 לב-ארי היא מגישה ועורכת תוכניות תרבות וחברה. היא מגישה בכאן תרבות את תוכנית הספרות "מה שקורא", את מגזין חדשות החוץ בתרבות "שם תרבות" ופרויקטים ספרותיים תיעודיים בעלי חשיבות, בהם "שבעים שנה, שבעים ספרים - 70 שנות ספרות ישראלית". במסגרת הפרויקט נבחרו כ-70 ספרים חשובים מאז 1948 ועד היום, כל אחד מהם עומד במרכז פודקאסט תיעודי שמשודר ב”כאן תרבות” ועולה לאתר מיוחד לפרויקט.

במרץ 2018 התקיימה סדרת אירועים בבית אריאלה לכבוד הפרויקט שבהם התארחו סופרים, עיתונאים ואנשי רוח ששוחחו על הספרים.

לב-ארי הגישה פינות ספרות בערוץ 2 ובערוץ 10. בשנים 2014-2013 הייתה שופטת בפרס ספיר לספרות מטעם מפעל הפיס. בתשע"ח הייתה שופטת בתחרות הסיפור הקצר של הארץ. לב-ארי מרצה על ספרות ומנחה אירועי תרבות במוסדות כמו בית אריאלה, נווה שכטר, משכנות שאננים, בית הנשיא ופרויקט "עונג שבת" של עיריית תל אביב.

בשנת 2015 ראה אור הרומן בעריכתה: "האוצר וראש ממשלת איטליה", מאת אליהו חמוי.

בעלת תואר ראשון בספרות ופילוסופיה ותואר שני במדעי היהדות מאוניברסיטת תל אביב. 

כיום מתגוררת עם משפחתה בתל אביב.

קישורים חיצוניים 
 רשימת הפרסומים של שירי לב-ארי, באתר דה-מרקר
 רשימת הפרסומים של שירי לב-ארי, באתר ynet
 רשימת הפרסומים של שירי לב-ארי, בקטלוג הספרייה הלאומית
 השאלון עם שירי לב ארי וענת שרון בלייס, מגישות תוכנית הספרות “מה שכרוך” (כאן תרבות), מאת ירין כץ, קורא בספרים
 עצום, מרתק, פיראטי: שירי לב-ארי משוחחת עם איתמר ב"ז על ארכיון "העולם הזה", שעלה לרשת על ידי מוקירי זכרו של אורי אבנרי, העין השביעית
 כל הפרקים של התוכנית שישי בשש להאזנה, באתר icast
 מגזין הספרות השבועי "מה שקורא"
 מגזין "שם תרבות"
 פרויקט "שבעים שנה שבעים ספרים" בכאן תרבות
 ראיון של שירי לב-ארי עם אידה פינק, הארץ
 שירי לב-ארי על תעלומת אלנה פרנטה, הארץ
 כתבה של שירי לב-ארי על סימון דה בובואר, הארץ

הערות שוליים 

מבקרות ספרות ישראליות
מבקרי ספרות ישראלים
עיתונאיות ישראליות
עיתונאים ישראלים
סגל במחנה
סגל הארץ
סגל תאגיד השידור הישראלי - שידורי הרדיו
תל אביב-יפו: אישים
בוגרות אוניברסיטת תל אביב
בוגרי אוניברסיטת תל אביב
ישראליות שנולדו ב-1974
ישראלים שנולדו ב-1974